Source: https://jogi-asszisztens.blog.hu/2008/06/05/beadvany_birosag?token=b8aaf24ea49bdf708417f5383ef7da3d
Timestamp: 2019-07-22 23:20:31
Document Index: 2875561

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Beadványok a bírósági ügyvitelben - Jogi asszisztens
Veszélyek és erkölcsi konfliktusok a munkahelyi...
A bírósági ügyek iratait kezelőiroda kezeli, a nagyobb ügyfélforgalmú bíróságokon külön büntető, polgári és szabálysértési irodát létesíthet. A cégügyek iratait a megyei bíróságokon és a Fővárosi Bíróságon a cégiroda kezeli.
A beadványok átvétele
Az ügyféltől a beadványt a felvilágosításra megállapított időben az irodavezető vagy az e feladattal megbízott személy veszi át. A személyesen benyújtott beadványt átvevő személy a beadvány felzetén az érkezés megjelölésére szolgáló bélyegzővel igazolja az átvételt, és (ha már rendelkezésre áll) rájegyzi a lajstromszámot is. Az ügyfél kívánságára szóban előterjesztett kérelem jegyzőkönyvbe foglalásáról elismervényt kell adni, vagy átadni részére a felvett jegyzőkönyv egy hitelesítetlen másolati páldányát.
A felvilágosítási időn kívül az ügyfél beadványait a bíróság bejáratánál lévő, zárt gyűjtőszekrényben helyezheti el. A gyűjtőszekrényt a hivatali munkaidő végén minden esetben, továbbá a szükségeshez képest naponta többször is ki kell üríteni. A gyűjtőszekrényen a kiürítés időpontját fel kell tüntetni.
A postán érkezett vagy más hatóságtól kézbesítővel küldött iratot a bíróság elnöke által kijelölt személy veszi át. A postán érkezett ajánlott, expressz és térivevényes iratokat a postán vezetett könyvben egyenként kell átvenni. Telefax és e-mail átvételére a bíróság elnöke által kijelölt személy jogosult.
A küldemény átvételekor ellenőrizni kell a kézbesítő okmányon és a küldeményen lévő azonosítő jel megegyezőségét, az iratot tartalmazó boríték, illetve egyéb csomagolás sértetlenségét. A küldeményt átvevő személy sérült küldemény átvétele esetén a sérülés tényét mind az átvételi elismervényen, mind a borítékony megjelöli. A postai úton érkező sérült, könyvelt küldemények átvételéről jegyzőkönyvet kell készíteni és az a küldemény tartalmához csatolni.
Az átvevő a kézbesítő okmányon olvasható aláírásával és az átvétel dátumának feltüntetésével ismeri el az átvételt; az "azonnal" és a "sürgős" jelzésű küldemények átvételi idejét óra, perc pontossággal jelöli meg a kézbesítő okmányon és a borítékon egyaránt.
Az iratokra felragasztott, illetve az iratokon lerótt illetékbélyeget az irat bírósághoz érkezésének, illetve az illeték leróvásának napján az irat átvételére jogosult személy (az illetéktörvény rendelkezéseinek megfelelően) nyomban köteles felülbélyegezni (értékteleníteni) úgy, hogy a felülbélyegzés időpontja utóbb is megállapítható legyen.
A bírósághoz postán érkezett pénzt vagy egyéb értéket (pl. ékszer, kötvény, fel nem használt illetékbélyeg) bírósági letétként kell kezelni, s az illetékes bírósági gazdasági hivatalhoz, illetve a bíróság elnöke által kijelölt bírósági letétkezelőhöz kell eljuttatni.
Ha a kezelőiroda a beadvány benyújtásakor hiányt észlel, felhívja a felet a hiány pótlására. Ha a fél a hiányt nem pótolja és ragaszkodik a beadvány benyújtásához, a beadványt át kell venni.
A bíróság székhelyén működő más bíróság, illetve az ügyészség részére szóló beadványt a levélborítékkal együtt haladéktalanul át kell adni. Az iroda a bírósághoz nyilvánvalóan tévesen küldött iratokat érkeztető-bélyegzővel látja el és a levélborítékkal együtt továbbítja a címzetthez.
Kezdő irat: minden olyan irat, amelynek a bíróságon nincs előzménye, amely a bíróságon az eljárást megindítja. A kezdő iratot a beérkezést követő munkanapon a bíróság elnökének kell bemutatni.
Utóirat: minden olyan irat, amely a bíróságnál már megindult ügyre vonatkozik, amennyiben nem tekinthető kezdőiratnak.
Kezdő iratként kezelendő iratok
Büntető, pogári, munkaügyi ügyszakban:
perújítási indítvány
hatályon kívül helyezést kimondó másodfokú ítélet
eljárás félbeszakadása, szünetelése, felfüggesztése után az eljárást úójból megindító irat
szabálysértési ügyben panasz és kifogás
büntetés-végrehajtási ügyben szabadságvesztésről és közérdekű munkáról kialakított értesítés
végrehajtási ügyben a bírósághoz érkező első irat
kényszergyógykezelés felülvizsgálatára irányuló indítvány
bíróság meghagyás elleni ellentmondás
fizetési meghagyás elleni ellentmondás
Cégbírósági ügyben:
cég bejegyzésére irányuló kérelem
a fióktelep bejegyzésére irányuló kérelem
új tagjegyzék benyújtására irányuló kérelem
a cégjegyzék átvételére irányuló kérelem
a bejegyzés módosítására irányuló kérelem
a bejegyzés és cég törlésére irányuló kérelem
végelszámolás és felszámolás bejegyzésére irányuló kérelem
egyéb adat bejegyzésére irányuló kérelem
Jogi asszisztens tétel 3.
https://jogi-asszisztens.blog.hu/api/trackback/id/tr3505654
Julcsi	2008.06.26. 18:42:09
Sziasztok! Egy jó tanács mindenkinek: az ügyészségi ügyv.-ből nagyon sokat tanultam és annyira össze zavarodtam, hogy végül három mondatot tudtam csak kinyögni. Nincs is ilyen sok mindenre idő a vizsgán. Az egészre kaptunk 15 percet, tehát elég minden tételből kb 8-10 mondatot megjegyezni, és azt jól elmondani,mert az a fontos, hogy a vizsgán magabiztos legyél és amit tudsz, azt jól mond el.